CELEX: 62016TN0087
Language: sk
Date: 2016-02-26 00:00:00
Title: Vec T-87/16: Žaloba podaná 26. februára 2016 – Eurofast/Komisia

18.4.2016   
            
            
               SK
            
            
               Úradný vestník Európskej únie
            
            
               C 136/40
            
         Žaloba podaná 26. februára 2016 – Eurofast/Komisia
   (Vec T-87/16)
   (2016/C 136/56)
   Jazyk konania: francúzština
   
      Účastníci konania
   
   
      Žalobkyňa: Eurofast SARL (Paríž, Francúzsko) (v zastúpení: S. A. Pappas, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskej komisie zo 17. decembra 2015 o započítaní,
            
         
               —
            
            
               vyhlásil údajnú pohľadávku Komisie voči spoločnosti Eurofast na základe zmluvy ASSET za neopodstatnenú,
            
         
               —
            
            
               vyhlásil, že všetky náklady vynaložené na projekt ASSET, a to vo výške 507 574 eur, predstavujú oprávnené náklady a nariadil Komisii potvrdiť legitímnosť financovania ako je špecifikované v Dohode o grante, teda vo výške 365 639 eur,
            
         
               —
            
            
               uložil Komisii zaplatiť čiastku 69 923,68 eura na základe zmluvy EKSISTENZ, zvýšenú o úroky z omeškania,
            
         
               —
            
            
               uložil Komisii zaplatiť zmluvnú náhradu škody,
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby uvádza žalobkyňa dva žalobné dôvody, a to jednak na podporu svojho návrhu na zrušenie rozhodnutia o započítaní, ktoré je obsahom listu Európskej komisie zo 17. decembra 2015, a jednak na podporu svojho návrhu na určenie neexistencie spornej zmluvnej pohľadávky.
   
               1.
            
            
               Prvý žalobný dôvod založený na porušení článkov 78 a 80 nariadenia Európskeho parlamentu a Rady (EÚ, Euratom) č. 966/2012 z 25. októbra 2012, o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002, porušení článku II.21 prílohy II s názvom „Všeobecné podmienky“ Dohody o grante FP7, porušení zásady dobrej viery podľa článku 1134 belgického Občianskeho zákonníka, ako aj zásad legitímnych očakávaní a právnej istoty.
            
         
               2.
            
            
               Druhý žalobný dôvod založený na porušení zmluvných ustanovení Všeobecných podmienok grantovej dohody ASSET a na zjavne nesprávnom posúdení pravidiel týkajúcich sa oprávnených nákladov.